Петя Дубарова
Мечти

chitanka.info

Аз искам да плувам със чайките бели,

със тях да летя в висините,

да гледам зорите, косите разпилели,

да тичам със тях над горите.

Желая да литна високо в небето,

да пипна със длани звездите,

да видя оттам заблестяло морето,

да чуя как пеят вълните.

Аз искам Венера над мен да изгрее

и Марс да ми махне приветен,

над мене луната сребро да излее,

светът да проблесне заветен.

Аз искам привечер по лунни пътеки

да тичам, да чезна в тъмата,

край мене да мамят звездиците леки,

под мене да мами земята.

И пак в България искам да кацна,

да дойда по лунна пътека,

където от всичко всесилно, могъщо

най-смел и велик е човека.

15.11.1973 г.

Издание:

Петя Дубарова, „Лястовица. Стихове и разкази“, С. 1987

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.